Լրագրող Պետրոս Ղազարյանի կարծիքով, հեռուստաընկերությունների գործելաոճի մի քանի պատճառներ կան, իսկ առաջին օրվա հեռուստաընկերությունների զգուշավորությունը նա համարեց արդարացված։ «Նախ, հեռուստաընկերությունները չէին կարող կայքերի նման օպերատիվ լինել։ Բացի այդ կիրակի օր էր, այնպես չէ, որ կայքի նման մի աշխատակիցը բավարար է դեպքի վայրից լուրեր հաղորդելու համար։ Հեռուստաընկերության պարագայում պետք է մի ամբողջ համակարգի աշխատանքի կանչել», - ասաց նա՝ հավելելով, որ հեռուստաընկերությունների պասիվությունը պայմանավորված էր նաեւ արտակագ իրավիճակում սխալներից ապահովվագրվելու ցանկությամբ, քանի որ գրավողները ապաստամբության կոչ էին անում։ Այս միտքը քննարկման մյուս բանախոս Խոսքի ազատության պաշտպանության կոմիտեի նախագահ Աշոտ Մելիքյանը գնահատեց որպես ինքնագրաքննություն, ինչն անըդունելի է խոսքի ազատության տեսանկյունից։